# Кодїки

Бок зоз Шинпукудї (яп.Shinpukuji) рукопису Кодїкия датирани зоз 1371–72
**Кодїки** (古事記, "Записи старих збуваньох") перша записана кнїжка у Японє на основи усней традициї, хтору призначел О-но-Ясумаро 712. року.

Уводни текст нас упознава з обставинами у яких дїло настало. У поглядзе приповеданьох, намаганє зачувац верзиї хтори доказовали леґитимносц нового цара (О-ама), а одруцує ше гевти цо то нє можу. Тенму О-ама после побиди над Отомом (син його брата, цара Тенджия), ришує же од иснуюцих текстох пошиц и зачувац по його думаню лєм найважнєйши верзиї.

Портрет Ō no Yasumaro намальовал Кикучи Йосаи (яп.Kikuchi Yōsai) 19. вик
У першей фази составяня, Тенму О-ама поволує приповедача и модлї го най запамета шицки "леґитимни" верзиї. Тот приповедач бул Хиєда-но-Аре (даєдни историчаре твердза же Аре була жена, дзе ше нагадує факт же жени-шаманє у старояпонскей култури углавним були задлужени за чуванє "божого слова"). Уж 711. року царица Ґенмей поволує дворского науковца О-но-Ясумаро най зазначи шицко, цо вон и поробел уж 712. року.

У уводним тексту хасновани чисти китайски стил, а остаток мишани. О-но-Ясумаро жадал зачувац японски язични дух и ритем, т.є. стил зоз приповедачового висловйованя. То було можлїве з хаснованьом китайского писма у вименєней форми, т.є. єдино у преношеню їх фонетскей вредносци а нє и семантичкей.

Кодїки ше состої зоз трох ролнох:

1. Джокан – космоґонийски приповедки (од часу наставаня Жеми и нєба по час цара Джинмуа). Историйно су нє виродостойни, понеже су у сущносци митолоґийни. Жем створела пара богох Изанаґи и Изанами, а вец Аматерасу Омиками створела нєбо.
2. Чукан - од цара Джинмуа по цара О-джина. Ту углавним леґендарни приповедки о одредзених юнакох як цо то Ямато Такеру-но-Микото. Нє ма историйну вредносц, алє як литературни твор зоз 110 писнями, попри прозних часцох, епски дочаровює японски дух и швет.
3. Ґенкан - од цара Нинтокуа по царицу Суйко зоз вецей историних приповедкох, менєй митолоґиї; занїма ше зоз часом людзох, нє богох.

Видвоюю ше два файти текстох:

1. Тейки - одноша ше на родослов самей царовней фамелиї
2. Хонджи - митолоґийни приповедки и леґенди, нє нательо вязани за родослов и политику

## Опатри ище

* Нихон Шоки

## Литература

* Bently, John R. The Authenticity of Sendai Kuji Hongi: A New Examination of Texts, With a Translation And Commentary. ISBN 978-90-04-15225-0.
* Brownlee, John S. (1997). Japanese historians and the national myths, 1600-1945: The Age of the Gods and Emperor Jimmu. Vancouver: University of British Columbia Press. ISBN 978-0-7748-0644-2.
* Brownlee, John S. (1991). Political Thought in Japanese Historical Writing: From Kojiki (712) to Tokushi Yoron (1712). Waterloo, Ontario: Wilfrid Laurier University Press. ISBN 978-0-88920-997-8..
* Chamberlain, Basil Hall. (1919). The Kojiki.
* Nihon Koten Bungaku Daijiten Henshū Iinkai (1986). Nihon Koten Bungaku Daijiten (на језику: Japanese). Iwanami Shoten. ISBN 978-4-00-080067-9.
* Ono, Motonori Shinto: The Kami Way
* Philippi, Donald L. Philippi. (1977). Kojiki.. Tokyo: University of Tokyo Press. ISBN 978-0-86008-320-7.
* Starrs, Roy (2005). „The Kojiki as Japan's National Narrative”. Ур.: Palmer: Global Oriental, Edwina. Asian Futures, Asian Traditions. Folkestone, Kent. ISBN 978-1-901903-16-4.